**Фаховий Коледж**

**Закарпатського угорського інституту імені Ференца Ракоці ІІ**

**II. Rákóczi Ferenc Kárpátaljai Magyar Főiskola**

**Szakgimnáziuma**

**ЗАВДАННЯ**

**ВСТУПНОГО ВИПРОБУВАННЯ**

**З МАТЕМАТИКИ**

**для вступників на навчання**

**за освітньо-професійним ступенем молодшого бакалавра**

**ÍRÁSBELI FELVÉTELI FELADATOK**

**MATEMATIKÁBÓL**

**emelt szintű szakképesítési szinten**

**Берегово / Beregszász**

**2020**

A matematika felvételi vizsga írásbeli dolgozat formájában történik, az érvényben lévő általános iskolai program követelményrendszerének megfelelően

A matematika felvételi dolgozat feladatai a 2014-ban a 9. osztályosok részére kiadott vizsga-feladatgyűjtemény (А. H. Merzljak, V. B. Polonszkij, M. Sz. Jakir) változatai első, második illetve harmadik szintű feladatai közül kerülnek ki.

A felvételi dolgozat megírására 180 perc áll a felvételizők rendelkezésére.

A dolgozat három szintből áll.

**Az első szint** 12 egyszerű feleletválasztásos tesztfeladatot tartalmaz. Mindegyik feladathoz négy lehetséges válasz van, amelyből csak egy helyes. A feladatot akkor tekintjük helyesen megoldottnak, ha a válaszlapon a megfelelő helyen csak egyetlen egy betű van bejelölve. A feladat megoldását a felvételizőnek nem szükséges megindokolnia.

Az 1.1-1.12 feladatok mindegyikének helyes megoldása három pontot ér.

Ha a válaszlapon a felvételiző a helyes választ jelölte meg, akkor a feladatért a felvételiző három pontot kap, ha pedig nem a helyes választ, akkor nulla pontot kap érte.

Összesen 36 pont szerezhető az első szintű feladatok megoldása során.

A dolgozat **második szintje** 6 feladatból áll, amelyek közül 4 algebrai és 2 mértani feladat. A felvételizőnek ezek közül 4-et kell megoldania, ezek között – legalább egy 1 mértan feladatot. A megoldás során minden egyes lépéshez rövid vázlatos indoklást kell adni. A második szint feladatait a felvételiző a felsőoktatási intézmény sarokbélyegzőjével ellátott üres nyomtatványán oldja meg. A feladatok szövegeit nem szükséges átmásolni, csak a feladat számát kell feltűntetni.

A 2.1-2.6 feladatok megoldása során a felvételiző:

* 7 pontot kap, ha a megoldás helyes és a megoldás során minden egyes lépés kellően meg van indokolva,
* 5-6 pontot kap, ha a megoldás helyes, de az nincs kellő képen megindokolva, vagy a megoldás során számítási hibát vétett,
* 3-4 pontot kap, ha a feladatot csak részben oldotta meg,
* 1-2 pontot kap, ha a megoldást helyesen kezdte el, de a továbbiakban téves következtetéseket vont le,
* 0 pontot kap, ha a megoldás az előzőek közül egyik feltételnek sem felel meg.

Összesen 28 pont szerezhető a második szintű feladatok megoldása során.

A **harmadik szint** 4 feladatot tartalmaz: 3 algebrai és 1 mértani. A felvételizőnek három feladatot kell megoldania, ezek közül az egyik a mértan feladat kell legyen. A megoldás során minden lépést, átalakítást meg kell indokolni. A megoldásnak tartalmaznia kell a szükséges magyarázatokat és ábrákat. A harmadik szint feladatait a felvételiző a felsőoktatási intézmény sarokbélyegzőjével ellátott üres nyomtatványán oldja meg. A feladatok szövegeit nem szükséges átmásolni, csak a feladat számát kell feltűntetni.

A 3.1-3.4 feladatok megoldása során a felvételiző:

* 12 pontot kap, ha a megoldás helyes és a minden lépés kellően meg van indokolva,
* 11 pontot kap, ha a megoldás helyes, de az nincs kellő képen megindokolva, vagy az indoklás hiányos,
* 9-10 pontot kap, ha a megoldás menete helyes, de a felvételiző számítási hibát vétett,
* 7-8 pontot kap, ha lényegesen megközelítette a helyes megoldást
* 5-6 pontot kap, ha a feladatot csak részben oldotta meg,
* 3-4 pontot kap, ha a megoldást helyesen kezdte el, de a továbbiakban tévesen használta a tételeket, vagy a képleteket,
* 1-2 pontot kap, ha csak néhány helyes lépést végzett el a megoldásból.
* 0 pontot kap, ha a megoldás az előzőek közül egyik feltételnek sem felel meg.

Összesen 36 pont szerezhető a harmadik szintű feladatok megoldása során.

A dolgozat során összesen 100 pont szerezhető.

***A felvételiző által a vizsgadolgozat során szerzett pontokat 12-es osztályzási rendszerbe alakítják át.***

**A felvételiző vizsgadolgozatáért adható pontok átalakítása**

**12-es osztályzási rendszerbe**

|  |  |
| --- | --- |
| **Szerzett pontok** | **12-pontos osztályzási rendszer** |
| 0-5 | 1 |
| 6-10 | 2 |
| 11-15 | 3 |
| 16-25 | 4 |
| 26-35 | 5 |
| 36-45 | 6 |
| 46-55 | 7 |
| 56-65 | 8 |
| 66-75 | 9 |
| 76-80 | 10 |
| 81-90 | 11 |
| 91-100 | 12 |